คันเท้าทุกคืนมาดลยครับ งัวเงียดึกๆเพลอเกาเป็นแผลประจำลองประคบเย็นทาโลชั่นก็ช่วยได้บ้าง เปลี่ยนที่นอนซักก็แล้วก็ไม่หาย จะคันดึกๆล่ะก็ไปเกามันแบบไม่รู้ตัว เช้ามานิทั้งแดงทั้งแผลคันเต็มไปหมด
สวัสดีค่ะ อาการคันที่บริเวณเท้า อาจเกิดจาก-ตุ่มถูกแมลงกัด มักคันมาก เป็นตุ่มนูนแดง-ผิวแห้งและแตกลอก-ตุ่มแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอก-ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน-เชื้อราที่ผิวหนัง-ผื่นลมพิษเฉียบพลันในกรณีนี้หากมีผื่นและตุ่มแผล ควรไปพบแพทย์เพื่อตรวจร่างกายให้ได้การวินิจฉัยที่แน่นอน หากตุ่มยังลุกลาม แดง คันมาก มีไข้ร่วมด้วย ควรรีบไปการดูแลตัวเองเบื้องต้น ไม่ไปแกะเกาบริเวณที่คัน ทำความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรง ถ้าคันมากสามารถรับประทานยาแก้แพ้กลุ่มต้านฮิสตามีนได้ ยังไม่เอายาอะไรไปทาเองเพราะยังไม่ทราบการวินิจฉัยว่าเป็นอาการคันจากสาเหตุใด